KOMISIJOS SPRENDIMAS
2007 m. gruodžio 12 d.
patvirtinantis Suomijos pateiktus nacionalinės salmonelių kontrolės veisliniuose Gallus gallus rūšies vištų pulkuose programos pakeitimus
(Pranešta dokumentu Nr. C(2007) 6097)
(Tik tekstai suomių ir švedų kalbomis yra autentiški)
(2007/849/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (1), ypač į jo 6 straipsnio 3 dalį,
kadangi:
(1)
2006 m. lapkričio 8 d. Komisijos sprendimu 2006/759/EB dėl tam tikrų nacionalinių salmonelių kontrolės veisliniuose Gallus gallus rūšies vištų pulkuose programų patvirtinimo (2) buvo patvirtinta Suomijos pateikta nacionalinė salmonelių kontrolės veisliniuose Gallus gallus rūšies vištų pulkuose programa.
(2)
Suomija pateikė tvirtinti nacionalinės programos pakeitimus.
(3)
Pasiūlytuose tos programos pakeitimuose atsižvelgiama į pasikeitusią padėtį Suomijoje. Jie atitinka atitinkamų Bendrijos veterinarijos teisės aktų ir ypač Reglamento (EB) Nr. 2160/2003 nustatytus reikalavimus.
(4)
Todėl Suomijos pateiktus nacionalinės salmonelių kontrolės veisliniuose Gallus gallus rūšies vištų pulkuose programos pakeitimus reikia patvirtinti.
(5)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Suomijos pateikti nacionalinės salmonelių kontrolės veisliniuose Gallus gallus rūšies vištų pulkuose programos, kuri patvirtinta Sprendimu 2006/759/EB, pakeitimai patvirtinami.
2 straipsnis
Šis sprendimas taikomas nuo 2008 m. sausio 1 d.
3 straipsnis
Šis sprendimas skirtas Suomijos Respublikai.
Priimta Briuselyje, 2007 m. gruodžio 12 d.